Мишел Деги
Обаче те умираха на групи като водорасли…

Превод от френски: Николай Кънчев, —

chitanka.info

Обаче те умираха на групи като водорасли

в плитък прилив

те умираха на чепки като грозде

в бъчва

те умираха като медузи върху плажа

като кръвни братя тук родени

за да се осмислят тези нови изтребления

невероятни начини да се умира

Кантонери със очи от нощ и от мъгла

овъгляваха тълпи от мъртви кожи

през ноември сред остатъци от кестени

навсякъде

в Бавария Саксония и Прусия

където градовете имат имена на морги.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.